Downloaded from YTS.MX
Official YIFY movies site: YTS.MX
Eggyé kell válnod az autóval.
Pontosan tudnod kell, mennyit bír az autó.
Mert mindig van egy határ,
ezért óvatosnak kell lenned, ahogy minden más dologban is az életben,
nem szabad átlépned a határt, de azért meg kell közelítened azt.
Ha így teszel, mindkettőnk elégedett lesz.
Az autó és én is.
Száz százalékos teljesítmény.
Ez a célom. Ezt akarom elérni.
Olyan ember vagyok, aki nem éri be kevesebbel.
Nem szeretek a teljesítményemről beszélni,
mert az arrogánsan hangozhat.
A kudarcaimról sem szeretek beszélni, mert azokat mindenki látja.
SPA, BELGIUM 1991. AUGUSZTUS 24.
SCHUMACHER ELSŐ FORMULA–1-ES NAGYDÍJA
Nagyon nagy volt az izgalom az istállóban.
EGYKORI SPORTKOMMENTÁTOR
Mindenki tudta, hogy ki került be a Formula–1-be.
Úgy éreztük, hogy ez a valaki nagyon ígéretesnek tűnik.
Amikor Michael bekerült a Formula–1-be, nagy nevekkel kellett versenybe szállnia.
EGYKORI FORMULA–1-ES ÚJSÁGÍRÓ
Senna világbajnoki címet szerzett a McLarennel,
Mansell a Williamsnél volt,
Prost a Ferrarinál. Ezek valóban nagyon nagy nevek.
Minden pilóta 27-28 éves tapasztalt versenyző volt.
Michael volt a fiatal.
Amikor Michael megérkezett, az összes pilóta azt gondolta,
még túl fiatal, túl korán érkezett.
A legtöbb Formula–1-es pilóta a gokarttal kezdi, a Formula–3-mal.
Ő azért tudott váltani és bekerülni a Formula–1-be,
mert a Mercedes sportautóival versenyzett.
A szerencsének köszönhette, hogy bekerült a Formula–1-be.
Kiesett egy versenyző, és kellett egy másik.
Michaelt a szerencse juttatta be a Formula–1-be,
ugyanis Eddie Jordannek kellett egy pilóta,
mert egy másik hirtelen kiesett a szezon közben.
Mikor ezt megtudtam, azonnal felhívtam Eddie Jordant.
Azt mondtam neki: „Eddie, adj nekem egy esélyt!”
Azt kérdezte: „Ki a fene az a Michael Schumacher?”
Azt feleltem: „Biztosan emlékszel rá! Formula–3, ő nyert Makaóban és Fujiban.”
„Oké, most már tudom.”
Láttam a Formula–3-ban.
CSAPATTULAJDONOS, JORDAN
Lehetőséget kell adni a fiataloknak. Így jött létre a csapatunk.
Annyi minden állt előttünk! Annak a lehetősége, hogy megmutathatja,
hogy mire képes,
hihetetlen volt, de fogalmunk sem volt róla.
Aznap este egy téren voltunk, és pizzát ettünk, zavartalanul.
Tele volt a hely. Szerintem négy-ötszáz ember is lehetett.
És senki sem jött oda hozzánk.
Ez volt az utolsó alkalom, amikor még senki sem zavart meg minket.
Emlékszem, mit mondtak a hangosbemondóban…
FORMULA–1-ES VILÁGBAJNOK
az időmérő közben.
Sokszor említették Michael Schumacher nevét.
Szenzációs volt.
Amikor Michael hetedik lett, egy új sztár született.
Mindenki izgatott lett attól,
hogy az új pilóta valósággal berobbant a versenybe.
Nagyon boldog vagyok.
De el kell mondanom, hogy ezzel a kocsival
össze lehetett hozni ezt a pozíciót. Élvezet vezetni.
És egyelőre nagyon boldog vagyok.
Mindenki észrevette. A többi csapatban is észrevették.
Rögtön sztár lett belőle.
A Spában rendezett verseny után felhívtam Willi Webert.
És hétfőn találkoztunk Michaellel.
Hétfőn vagy kedden Londonban.
Akkoriban a csapatunk már a dobogós helyekért küzdött.
Nem a bajnoki címért,
de néhány alkalommal közel kerültünk a dobogóhoz.
Aláírtuk a szerződést.
Hirtelen jött, nagyon meglepődtem.
Ez volt az első versenyem,
és a világ negyedik legjobb csapata máris ajánlatot tett.
Leesett az állam.
Megdöbbentett, hogy ez ilyen gyorsan megtörténhet,
és nagyon örültem a szerződésnek.
Fantasztikus szituáció volt.
Nagyon fiatal volt és friss.
Az arcbőre rendkívül feszes volt,
és mindig frissen borotvált.
Csak úgy sugárzott a magabiztosságtól.
Michael fiúként versenyzett komoly ellenfelekkel.
SPA, BELGIUM 1992. AUGUSZTUS 30.
Schumacher a negyedik helyen a Benettonnal.
Schumacher vitathatatlanul szorongatja Ayrton Sennát.
Michael Schumacher vezet a Belga Nagydíjon.
Vajon Michael Schumacher megnyeri élete első nagydíját
azon a pályán, ahol először vett részt nagydíjon?
Huszonhárom évesen
a legfiatalabb győztes, amelyre már rég volt példa.
Ez Michael Schumacher első győzelme.
És felemeli a karját! Mámoros hangulatban van.
Azt mondja: „Igen! Megcsináltam.”
Nem tudom szavakkal leírni. Ez valami őrület!
Szerintem a német szurkolók már régóta vártak
erre a Formula–1-es futamgyőzelemre.
Ezt a győzelmet a német rajongóknak ajánlom.
Egy utolsó üzenet az otthoniaknak?
A szüleimnek üzennék.
Üdvözlöm őket.
Minden négyévesen kezdődött.
Az apámat mindig is érdekelték ezek a dolgok,
a motorkerékpárok és hasonlók.
Azt csinálta,
hogy az egyik régi mopedünket, ami 40 kilométer per órával ment,
rászerelte egy gyerekeknek készült gokartra.
Az elejétől fogva nagyon élveztem.
Mindig is nagyon tetszett.
Emlékszem, amikor hat-hét éves voltam,
apám akkoriban már gokartokat bérelt a klubnak.
Mindig vele mentem, hogy segítsek neki szerelni,
és tesztelni a gokartokat.
Amikor egyet befejezett, ki kellett próbálnom, hogy működik-e.
Mindig vele voltam az ilyen pillanatokban.
Mindent együtt csináltunk, nagy öröm volt.
Már nyolc-kilencévesen gondoskodott az öccséről, ha kellett.
Nyugodtan megkérhettem, hogy ellenőrizze, bezárt-e a gokartokat,
megcsinálta.
Michaelre mindig lehetett számítani.
Schumacheréknek először egy büfékocsijuk volt,
később pedig éttermet nyitottak.
A család anyagi helyzete nem volt fényes.
Rolf kőművesként kezdte, kéményeket épített,
de aztán átvette a gokartpályát.
Elisabeth nem mehetett el addig,
amíg a vendégek el nem mentek.
A szüleim keményen megdolgoztak azért, hogy normális életünk lehessen.
De sok gazdag gyerek is szegény, mert a szüleiknek nincs idejük rájuk.
A mi szüleink velünk voltak a pályán, ami egy nagy játszótér volt.
Mindig is a legolcsóbb alkatrészeket használtuk.
Gumiabroncsokat halásztam ki a kukából,
felszereltem őket, és versenyeket nyertem velük.
Mindig örültem annak, hogy nem a legjobb, hanem a legrosszabb járművel nyertem.
Motivációt jelentett számomra az, hogy meg kell küzdenem a győzelemért.
Üdvözlöm a kedves nézőket Kerpenben,
a Junior Gokart Világbajnokságon!
Összesen 18 ország versenyez itt, körülbelül 80 versenyzővel.
Van itt egy német versenyző, aki nem német színekben versenyez,
és akit a legesélyesebbnek tartanak. Ő Michael Schumacher.
A luxemburgi csapatban vagy. Miért?
Mert a németországi selejtezőkön való részvétel pénzbe kerül.
És ha kiesünk, nem mehetünk a világbajnokságra.
De Luxemburgban mi vagyunk az egyetlen csapat,
a selejtező nem kerül semmibe, és továbbjutunk.
Gyerekként is úgy gyakorolt, mint egy világbajnok.
Már gyerekkorában tudta, mit akar.
Mindent meg kellett tennie, hogy a csúcsra jusson.
Már fiatalkorától kezdve érezhető volt
professzionalizmusa.
Ugyanis bármilyen apró hiba a véget jelentette volna számára.
1983, Kerpen-Manheim.
Ez volt az első alkalom, amikor együtt versenyeztünk.
Ez egyike volt azoknak az emlékeknek,
amire egész karrierem során emlékeztem.
Természetesen ez a pálya
Michael otthonának számított,
a pálya minden centiméterét ismerte.
Nehéz volt versenyezni vele ezen a pályán.
Hihetetlen stílusban versenyzett.
Volt egy olyan rész a versenypályán a főépület előtt,
ahol egy nagy sebességű sikán volt. Lenyűgöző volt látni Michaelt,
ahogy áthalad azon a sikánon,
teljesen más vezetési stílusban mint a többi versenyző.
Nagyon fegyelmezetten.
A vezetési stílusa nagyon fizikális volt.
Elenyésző mennyiségű hibát vétett,
valahányszor keresztülhaladt azon a sikánon.
A többi versenyzőnél
az egyik kör jól sikerült, a következő kicsit rosszabbul.
De Michael mindvégig remek volt, nagyon fegyelmezett.
Miközben néztem őt, azonnal egyértelmű volt,
hogy ez a srác nagyon ügyes.
Tizenhárom-tizennégy évesek voltunk.
És nagyon magabiztosak.
A győztes Michael Schumacher.
Ma már 460 pontot szerzett,
amihez így most 236 pont adódik hozzá!
A gokartos évek miatt meg voltam győződve arról, hogy mindig gokartversenyző leszek.
Ugyanis sosem tudtam volna elképzelni, hogy bekerülök a Formula–1 világába,
anyagi okok miatt.
1988-ban felfigyeltem egy fiatalemberre. Michael Schumachernek hívták.
Nem a győzelmei, hanem a vezetési stílusa miatt.
Aztán megkértem, hogy legyen az én csapatom tagja.
Természetesen a pénz fontos szerepet játszott ebben.
Michael Schumachernek semmije sem volt akkoriban,
még 500 márkája sem volt akkor,
amikor egy szezon 600-700 ezerbe került.
Willi Weber azt mondta: „Gyertek át ma este hozzám!
Ötéves szerződést ajánlok, egy autót és havi 2000 márkás fizetést.”
Ez persze őrületesen hangzott!
Szerintem minden autóversenyző
arról álmodik, hogy egy nap bekerül a Formula–1-be.
Én is erről álmodom.
Először is,
nagyon szerencsés vagyok, hogy megismertem Michaelt.
Egyszerűen ő a legkedvesebb ember, akivel valaha találkoztam.
Egyszer vacsorát szerveztem neki a születésnapjára.
Ő volt az egyetlen, aki segített elpakolni és mosogatni.
Már akkor tudtam, hogy egy rendes fickóval van dolgom.
Igen, nagyon vicces figura volt, ez tetszett meg benne.
Egyszerűen csak beleszerettem, mert csodálatos ember volt.
Éreztem, hogy különleges helyet foglal el a szívemben.
Sosem úgy tekintettem rá,
mint egy fantasztikus autóversenyzőre, aki csodás karrierje elején van.
Senki sem gondolta volna, hogy ez fog történni.
Kezdetben mindig azt mondtam: „Ne csináljatok belőlem sztárt!
Ne szálljatok rám! Én ezt nem akarom!”
Nem tetszett neki a körülötte lévő felhajtás a sajtó és az emberek részéről.
Ő nem ezt akarta, csak versenyezni akart.
Normális életet akart, és nehezen értette meg,
hogy miért nem lehet normális élete.
Igen, néha ellenszenvesnek tűnhetett.
Mert annyi követelés volt vele szemben.
Gyakran túl sok volt ez számára, fojtogató.
Ugyanis ő egy nagyon visszahúzódó, szégyenlős ember,
És néha csak így tudta kezelni a szégyenlősségét.
Amikor Michael Schumacher felbukkant a Formula–1-ben,
Senna volt a sportág legkiemelkedőbb alakja.
Ayrton Senna harmadik világbajnoki címének megszerzésével
már biztosan bekerül minden idők legjobbjai közé.
Ayrtont titokzatosság övezte.
Főleg azért, mert hihetetlenül gyors volt,
fűtötte a versenyszellem, agresszív volt,
és mert kihívóan viselkedett a többi versenyzővel.
Ő uralta a sportágat.
Ő volt a legjobb.
Ha megkérdezték volna egy új pilótától, ki a példaképe, azt mondta volna…
A FORMULA–1 EGYKORI VEZÉRIGAZGATÓJA
„Ayrton Senna.” Mindenki felnézett rá.
Ha hirtelen bekerülsz
ugyanabba a versenybe, olyan akarsz lenni, mint ő.
Akkoriban voltaképp az volt a felállás, hogy egy ismeretlen versenyző
kihívta a legjobbat.
MAGNY-COURS, FRANCIAORSZÁG 1992. JÚLIUS 5.
A Francia Nagydíjon Magny-Cour-ban Schumacher Senna mögött volt.
Schumacher ostromolja Ayrton Sennát a McLarenben.
Közelednek a hajtűkanyarhoz. Koccanás!
Ki az? Schumacher.
És kit ütött el? Sennát.
A többi versenyző megpróbálja kikerülni őket. Leállítják a versenyt?
Schumacher és Senna látszólag kiesik az első körben, a hajtűkanyarban.
Biztos vagyok benne, hogy folytatódik a verseny.
És nem kétséges, hogy Ayrton Senna nagyon dühös,
Michael Schumacher taktikáját
kissé túl durvának gondolhatja.
Szerintem Michael nem akarta feldühíteni őt.
Michael mindenki ellen úgy versenyzett,
ahogy versenyeznie is kellett.
De az eset súrlódást okozott.
És Ayrton párszor megpróbálta helyre tenni Michaelt a pályán,
ami feldühítette Michaelt.
Szerinte ez egyikükre nézve sem volt tiszteletteljes.
Ezért a kezdeti időszakban voltak torzsalkodások.
Elcseszted, de nem gond. Idejöttem, megbeszéltük.
Nem gond. Megbeszéltük.
Akkoriban, amikor Michael és Senna vitatkoztak,
Michael remek pilóta volt,
és ezt Senna is érezte.
Ha oroszlán vagy, megérzed, ha egy fiatalabb oroszlán közeleg.
És meg akarod őrizni a területed.
Az 1994-es évben mondhatni felnőttünk.
Michael is és én is.
Senki sem tudta megemészteni,
hogy a semmiből jött csapatunk futamokat nyer…
A BENETTON EGYKORI MŰSZAKI IGAZGATÓJA
és akár világbajnokok is lehetünk.
Michael Schumacher csak úgy suhan a pályán.
Az első helyen álló Michael Schumacher beszél.
Michael teljesen más akkor, amikor a győzelem a tét.
De hol van Ayrton Senna? Ez a kérdés.
És Senna kipörög! Kiesik a versenyből!
Itt jön.
Ez már nem sülhet el rosszul, kint van a kockás zászló.
Michael Schumacher nyeri meg a Csendes-óceáni Nagydíjat!
Istenem,
micsoda szezon elé nézünk idén a Formula–1-ben!
Esélyesek lettünk a bajnoki címre,
ami új volt számunkra. Nem tudtuk, hogy kezeljük.
Megvertük a Ferrarit, megvertük a McLarent,
és a Williams csapatát is. Ezek igen nagy nevek.
Egy pólógyártó cég,
aki leszerződött egy német kölyökkel, és hirtelen megvertek mindenkit.
Nyert Japánban.
A reptéren vártunk.
Michael bízott abban, hogy elég gyors tud lenni ahhoz, hogy legyőzze Ayrtont,
és hogy világbajnok legyen.
Amikor valaki Michaellel beszél, olyan érzése van,
mintha Michael egész életében ezt csinálta volna.
Teljesen normális volt számára.
Pedig négy vagy öt évvel korábban
egy Sennás poszter lógott a szobája falán.
IMOLA, OLASZORSZÁG 1994. MÁJUS 1.
A versenyre tartva Michael nagyon gyors volt,
magabiztosnak tűnt.
Senna tudta, hogy nyernie kell Imolában.
Le kellett faragnia Michael előnyéből a pontversenyben.
Rá kellett vetnie magát Michaelre,
különben Michael elhúzott volna a pontversenyben.
Sennát Schumacher követi.
Schumacher Ayrton Senna legfőbb riválisa.
Jön Senna, őt Schumacher követi.
Jön a Tamburello kanyar.
Nem tudom, mi a fene történhetett ott!
Senna még mindig az autóban van.
A versenyt leállították. Kint van a piros zászló.
Azt mondanám, körülbelül 300 kilométer per órás sebességgel
hagyják el a pilóták a kanyart.
Mindenki hallgatott.
Nagyon furcsa volt a légkör.
Michael Schumacher megállt, és kiszállt az autójából.
Levette a sisakot, nincs jó kedvében.
Az ütközés előtt,
mielőtt kicsúszott volna,
Senna Schumacher előtt próbált maradni.
Rengeteg ehhez hasonló balesetet láttunk, ennél még rosszabbakat is.
Mivel már láttunk rosszabbnak tűnő baleseteket is,
nem erre számítottunk.
Az ember azt gondolja: „Igen, talán lett pár zúzódás a karján,
vagy talán eltört a lába.”
Visszamentünk. Rajthoz álltunk. De nem tudtuk, mi történt.
Senki sem mondta el, mi történt.
Te pedig úgy vagy vele: „Igen. A versenynek folytatódnia kell.
Mindenki versenyezni fog, szóval te is.”
Nem érted, miért nem kellene versenyezned.
Akkor még senki sem tudta, hogy Senna halott-e vagy sem.
Ha valakit halottnak nyilvánítanak a pályán, le kell állítani a versenyt.
Az 1994-es San Marinó-i Nagydíjat Michael Schumacher nyeri meg!
Mielőtt felmentem volna a dobogóhoz,
azt mondtam Michaelnek: „Csak semmi pezsgőzés!”
Azt kérdezte: „Hogy van Ayrton?” Azt feleltem: „Nem túl jól.”
Ekkor láttam először Michaelt egy teljesen új oldaláról.
Felmentünk a dobogóra.
Flavio azt mondta: „Igen, kómában van.”
De a kóma sok mindent jelenthet.
Másnap vagy minden rendben lesz, vagy minden rosszra fordul.
Nem tudhatjuk.
De akkor sem hisszük el,
hogy valami veszélyes vagy borzalmas dolog történt, egyszerűen nem hisszük el.
Azt hiszem,
két órával a verseny után történt,
hogy Mr. Walkinshaw odajött hozzám, és azt mondta: „Kritikus az állapota.”
Azt gondoltam: „Nem hiszem! Kómában van, de a kóma nem jelent semmi rosszat.”
Azt mondta: „Súlyos az állapota.”
Aztán később valaki odajött hozzám, és azt mondta: „Meghalt.”
Egy perccel később másvalaki azt mondta:
„Nem, kómában van.”
De akkor még annyira keveset tudtunk,
hogy nem tudtuk, mit gondoljunk.
És én még mindig nem hittem el, hogy meghalt.
Ekkor még gondolni sem tudtam erre.
Azt gondoltam: „Nem, ő lesz a világbajnok.
Talán ki kell hagynia egy-két versenyt, de aztán újra visszajön.”
De a legrosszabb az eset utáni két hét volt.
Úgy értem, valamikor el kellett fogadnom, hogy Senna meghalt.
Ez az egész…
döbbenetes volt.
Senna halálával Michael Schumacher
a sportág első számú alakjává vált.
Bár ekkor még nem volt világbajnok.
Könnyű volt újra vezetni?
Az az igazság, hogy Silverstone-ban…
hirtelen sok mindent más szemmel láttam.
Körbementem a silverstone-i pályán egy közúti autóval,
és azt gondoltam: „Ennél a résznél meg is halhattam volna.”
Aztán meg azt: „Őrület!
Annyiszor mentél végig rajta, de bármikor megtörténhet a baj,
és azonnal meghalhatsz!” Csak erre tudtam gondolni.
És nem tudtam, milyen lesz,
ha a versenyautóban ülök majd.
Nem tudtam. Vezethetek anélkül, hogy a történtekre gondolnék,
vagy ezentúl mindig az jár majd a fejemben: „Itt is meghalhatsz.
Ha itt kicsúszol, annak rossz vége lesz.”
Nagyon furcsa volt.
Éjszaka felébredek,
és az a helyzet,
hogy körülbelül három órát alszom éjjelente, és hasonlók.
Teljesen le voltunk döbbenve.
Azt kérdeztük magunktól: „Hogy történhetett ez?”
Michael nem volt biztos benne, hogy mindenki helyesen cselekedett.
Nagyon nehéz volt.
Michael nagyon vívódott,
ugyanakkor profi volt a dolgok kizárásában.
Képes volt csak arra koncentrálni, amit éppen csinált,
és minden mást ki tudott zárni.
Szerintem ő mentálisan nagyon erős. Ő egyszerűen csak ilyen.
Rendkívül erős. Minden nap megmutatja, milyen erős.
Damon Hill a Williams vezető pilótájává vált.
Feladta a leckét Michaelnek.
Damon Hill nyeri a Brit Nagydíjat!
Káprázatos!
Damon Hill nyeri az Olasz Nagydíjat!
Tavaly is nyert ezen a pályán! Egy mesterhármas gyönyörű befejezése…
Ez egy összetett, viharos szezon volt,
tele mindenféle emberi érzelemmel.
Michael Schumacher nyeri az Európai Nagydíjat Jerezben!
Michael Schumacher ismét növeli a pontkülönbséget.
Drámai helyzetekből nem volt hiány.
Damon és Michael felváltva nyerték a futamokat.
Damon Hill nyer!
Damon Hill életének legnagyobb kihívása,
hogy meg kell mérkőznie Michael Schumacherrel.
ADELAIDE, AUSZTRÁLIA 1994. NOVEMBER 13.
A lényeg, hogy tudod, hogy vele kell megküzdened,
és minden taktika, az összes előzési manőver
és az egész helyzet ezen alapul.
Egy pont választja el Schumachert és Hillt.
A bajnoki cím egy hihetetlenül izgalmas utolsó futamon dőlt el.
Valójában nem tűnt olyan könnyűnek.
Ott voltam én,
aki a világbajnoki címért küzdött meg Michael Schumacherrel.
A piros lámpa kigyulladt Adelaide-ben.
Ezzel megkezdődik a szezon utolsó futama.
Michael Schumacher átveszi a vezetést!
Schumacher vezet! Vagy Damon Hill az?
Schumacher vezet, Hill mögötte.
Nagyon meg kellett küzdenem az autóval.
Nagyon nehéz volt
végig az úton tartani az autót.
És nem tudtam elszakadni Damontól.
Körülbelül 20 körön keresztül voltunk egymás nyakában.
Michael távolodni kezdett tőlem, én pedig azt gondoltam:
„Nem bírom tartani az iramot.”
Sikerült találnom egy olyan részt,
ahol megléphettem egy kicsit,
két másodpercnyire, vagy két és félre.
Mindvégig a határon lavíroztam, nagyon keményen küzdöttem.
De hirtelen kisodródtam egy hepehupás résznél,
és nekimentem a falnak.
Nagyon csalódott voltam emiatt,
de aztán éreztem, hogy tovább tudok menni.
Amikor befordultunk az egyik sarkon, láttam, hogy jön vissza a pályára.
Úgy tűnt, kisodródott, aztán újra visszajött.
Az autója imbolygott.
Amikor balra fordultam, így csináltam. Tudni akartam,
minden rendben van-e az autóval.
Azt éreztem, itt az idő, hogy megelőzzem. Így is tettem.
Damon Hill és Schumacher! Jaj, ne!
Amint bevettem a kanyart,
Damon nekem jött az oldalsó légterelőnél.
Visszakormányozta az autót, és nekiment az én autómnak,
aztán hirtelen két kerékre állt.
Egyik pillanatban a levegőben voltam, majd az abroncsok között.
Nem értettem.
Schumacher kisodródik!
A német kiesik az Ausztrál Nagydíjon,
így Damon Hillnek csak tovább kell mennie, hogy világbajnok lehessen!
A helyzet nagyon egyszerű volt.
Egy ponttal vezetett a pontversenyben.
Ha mindketten kiesünk, ő a világbajnok.
Damon Hillnek ki kell állnia a bokszba.
Láttam, hogy eltört a felfüggesztés.
Így nem tudtam folytatni.
Riválisként mindenáron nyerni akart.
Michael azt tette, amit tennie kellett, hogy ne győzhessem le őt.
Fordított esetben,
ha nekem lett volna egy pontos előnyöm Adelaide-ben,
és jött volna az ellenfelem, én mit tettem volna? Nem tudom.
Az 1994-es világbajnoki cím
Michael Schumacheré!
FORMULA–1 VILÁGBAJNOKSÁG, 1994
Corinna nagy támaszom volt, és most is az.
Ezért akart eljönni, és én is akartam, hogy itt legyen.
Úgy tűnik, megint szerencsét hozott.
Igazából mindig mentem vele
az évek során.
Lehet, hogy a buszban voltam, vagy a színfalak mögött,
de mindig úton voltam vele.
Mindketten élveztük, közösen.
Nagy könnyebbséget jelentett számára a tudat,
hogy nincs egyedül.
Körbeutaztuk a világot, különböző időzónákban voltunk,
ezért nagyon fontos volt, hogy jól tudjon aludni.
Michael gyakorlatilag mindent megtervezett, percre pontosan.
Megvolt, hánykor kell felkelnie, aztán 15-20 percet töltött a fürdőben.
Egyik este, amikor Suzukában voltunk, tudatosult bennem,
hogy nem fogok tudni elaludni,
úgyhogy a fél éjszakát a mosdóban töltöttem,
hogy ne ébresszem fel őt, hogy jól tudjon aludni.
Könyvolvasással ütöttem el az időt.
Másrészt, amikor otthon voltunk,
és Michaelnek korán el kellett mennie,
sosem hallottam őt elmenni.
Csendben ment el.
Mindig odajött az ágyhoz, mielőtt elment,
megsimogatta a karomat, megcsókolt, és azt mondta: „Megyek.”
Aztán elment. Sosem ébresztett fel.
Mindig nagyon figyelmes volt velem.
HOCKENHEIM, NÉMETORSZÁG 1995. JÚLIUS 30.
A tömeg üvölt, az emberek lengetik a zászlókat!
Így üdvözlik hazájában bálványukat és hősüket, Michael Schumachert,
aki megnyeri a Német Nagydíjat!
Itt van a hős!
És itt vannak azok, akik csodálják és tisztelik őt.
Több mint 100 000 német szurkoló,
akik már régóta vártak erre a pillanatra,
hogy végre egy német versenyző nyerjen a Német Nagydíjon!
AIDA, JAPÁN 1995. OKTÓBER 22.
Michael Schumacher befordul az utolsó futam utolsó körének
utolsó kanyarjába, ezzel megnyerve a Csendes-óceáni Nagydíjat Japánban,
valamint így az övé az 1995-ös világbajnoki cím,
ahogy az 1994-es cím is az övé volt!
Nem kell ennél több bizonyíték,
egyértelműen ez az eddigi legjobb teljesítménye.
Nem hiszem, hogy Michael valaha is növelni akarta
a bajnoki címei számát.
Ha a Benettonnál maradt volna,
1996-ban is világbajnok lehetett volna.
De ez már nem motiválta.
Az autóban ülve te irányítod a saját sorsodat.
Csak egy esélyed van.
A Formula–1-ben mindenki nagyon diszkrét.
Senki sem megy oda a pilótához a bokszban azzal, hogy:
„Beszélhetnénk?” Soha.
Számos ajánlatot kapott.
Maradhatott volna a Benettonnál.
A McLarennél Mercedes-motoros autót vezethetett volna.
És ott volt a Ferrari is.
Akkoriban Niki Lauda a Ferrarinak dolgozott tanácsadóként.
A Ferrari helyzete nem volt túlságosan fényes.
Niki Lauda megkeresett, és azt mondta,
„A McLarennél csak egy lenne a sok közül, aki autóba száll, versenyeket nyer.
A Ferrarinál kivételes pilóta lenne, aki a csapat sikertelen évei után
futamokat nyerne a Ferrarival.”
És ez meghozta a harci kedvét,
ami a gokartos évek alatt alakult ki.
Használt gokartokkal és gumikkal nyert,
miért ne tehetné ezt meg a Ferrarival?
Az utolsó tanácsom az volt:
„Ha egy Ferrarival leszel világbajnok,
eldobhatod az útleveledet.”
Schumacher!
A Ferrari a legrégebbi csapat.
Olaszországban a Ferrari olyan, mint egy vallás.
Van egy elvárás vele szemben. Az olaszok szenvedélyesen kötődnek hozzá.
Óriási elvárásokkal kell szembesülnie minden pilótának, aki a Ferrarihoz kerül.
A Ferrari vezérigazgatója azt mondta,
„Tavaly két nagyon jó pilótánk volt,
idén azonban egy sztárunk van.”
A Ferrari pilótájának lenni nagy nyomást jelent.
A Ferrari pilótájának lenni azt jelenti, ha nem nyersz, akkor idióta vagy.
A FERRARI EGYKORI VEZÉRIGAZGATÓJA
A Ferrari pilótájának lenni nagy felelősség,
ugyanis nem egy átlagos versenyautót vezetsz,
hanem egy legendás autót. Egy különleges autót.
Egyszerre csatlakoztunk a Ferrarihoz, 1996-ban.
Emlékszem, beültem az autóba, és azt mondtam: „Ez aggasztóan más,
mint a többi autó.”
Sajnálatos módon
ez a mondat igaznak bizonyult. Az az autó katasztrófa volt.
Sokáig nem értettük igazán,
milyen rossz az autó.
És mint kiderült, a problémát nem lehetett helyrehozni.
Az autó alapfilozófiájával volt gond.
Damon Hill kiütötte Frentzent.
Schumacher pedig máris problémába ütközik!
Úgy tűnik, Schumacher motorja elszállt a felvezető körben!
Ez hihetetlen!
A futam kezdete előtt elszállt a motor. Schumacher ezzel ki is esett.
A Francia Nagydíjon Magny-Cours-ban még a futam előtt kiesett.
Az egy béna autó volt.
Autómentővel vitték le a pályáról a Ferrarit, Michael ki sem szállt belőle.
Az egész jelenet az impotencia jelképe volt.
Nem tudom, meg tudjuk-e oldani ezeket a problémákat pár hónapon belül.
Nem látom esélyét,
hogy megnyerhetjük a világbajnoki címet.
Óriási szerencse kellene hozzá. Ez inkább csak egy álom.
De mivel én realista vagyok, és nem álmodozó,
úgy gondolom, ez a helyzet.
Emlékszem, az első szezonban, a futam előtti péntek estén
mindenki elment, az összes pilóta,
a csapat minden tagja.
De a Ferrari garázsában
ott volt egy autó. Michael autója.
Három szerelő dolgozott rajta, és Michael is ott volt.
Csendben beszélt a szerelőkkel.
Lenyűgöző volt, hogy Michael mennyire keményen dolgozott,
hogy minden este ő maradt ott utoljára a garázsban a szerelőkkel.
Nem ment el korán, hogy valami mást csináljon.
Ott maradt velük a garázsban,
segített nekik, hogy érezzék a jelenlétét.
Hogy éreztesse velük, törődik a munkájukkal.
És ez átalakította a csapatot.
Michael mindig az utolsók között távozott.
A Ferrarinál töltött évek alatt este tízig megbeszéléseken volt.
Sosem mentünk el étterembe vacsorázni, vagy ilyesmi.
Nem. Végig ebben a sátorban ültünk.
Megvártam, tésztát ettünk,
beszélgettünk,
aztán megint elment egy újabb megbeszélésre, majd visszajött.
De hálás voltam minden percért, amit együtt tölthettünk.
Michael vérprofi.
Azt mondta: „Figyeljetek! Ezt meg kell oldanunk!”
Nagyon keményen dolgozott.
Jó volt Michaelt a csapatunkban tudni,
ugyanis mindenki tudta, hogy senki sem tud úgy vezetni, mint ő.
Éjszaka heves esőzés kezdődött.
BARCELONA, SPANYOLORSZÁG 1996. JÚNIUS 2.
Azóta sem állt el az eső.
Úgy fest, a verseny alatt is végig esni fog.
És itt jön Michael Schumacher a Ferrarival.
SCHUMACHER ELSŐ SZEZONJA A FERRARINÁL
Lehagyja Gerhard Bergert, így a harmadik helyen áll.
Villeneuve és Alesi mögött jön,
hamarosan megpróbál majd az élre törni.
A rossz autó esőben is rossz autó.
Ezzel nem lehet mit kezdeni.
Barcelonában sikerült újabb szintre emelni vezetési stílusát,
és a körülményekhez igazítani azt.
Szerintem erre nem sokan lettek volna képesek.
Meglépett, és senki sem volt a közelében.
Michael Schumacher zsenialitásával
kompenzálja a Ferrari hiányosságait.
Klasszikus futamot láthatunk szörnyű körülmények között.
Mindig is imádta az esőt. Olyankor egy másik szintre kerül az ember.
Szerintem ezek a körülmények bizonyítják,
kik a legnagyobb zsenik a sportágban.
Gyerekkorunkban csak esőben vezettünk.
Mindig elmentünk a gokartpályára, amikor csak tudtunk.
Ez lehetővé teszi, hogy megtanuld irányítani az autót.
Magabiztos leszel tőle, eggyé válsz az autóval.
Így végrehajthatod ezeket az egyébként lehetetlen manővereket.
Ez történelmi győzelem lehet Schumachernek és a Ferrarinak.
Az utolsó kanyar!
Michael Schumacher megnyeri a Spanyol Nagydíjat!
Zseniális teljesítményt láthattunk tőle!
Azzal az autóval futamokat nyerni bármelyik pilóta számára
hatalmas eredmény lett volna.
Hihetetlen, hogy ez megtörtént.
Fogalmam sincs, hogy csinálta.
ÉLETRAJZÍRÓ
Michael nem tudott ellenállni annak a kihívásnak,
hogy újra bajnoki szintre emelje a Ferrarit.
Elég sokat beszélgettem vele erről.
Úgy érezte, az a helyes döntés,
hogy elfogadja a kihívást, és újra naggyá teszi a Ferrarit.
Visszaadja nekik azt a címet, amelyre a Ferrari 1979 óta vár.
Valami olyasmit akart csinálni, amit még sem Prost,
sem Senna, sem a közelmúlt pilótái
nem csináltak még. Nagy fába vágta a fejszéjét.
JEREZ, SPANYOLORSZÁG 1997. OKTÓBER 26.
1997.
Michael második Ferraris szezonjának kezdetén úgy érezték,
idén meg kell szerezniük a bajnoki címet.
Bizonyos értelemben a lendület megvolt hozzá.
A szurkolóknak nagyok voltak az elvárásaik.
Tudtuk, hogy Villeneuve és Schumacher küzdelme lesz majd a legizgalmasabb.
Remélem, igazi küzdelem lesz a miénk a pályán,
és sem a csapattársak,
sem a lehagyott versenytársak, sem mások nem avatkoznak közbe.
Mit gondolsz, mi lesz a győzelem kulcsa?
Először is, hogy nem esek ki.
EGYKORI FORMULA–1-ES PILÓTA, WILLIAMS
És a gyorsaság. Gyorsabbnak kell lennem Michaelnél. Ennyi.
És elkezdődik a futam!
Villeneuve elindul, de Schumacher gyorsabb nála!
Michael Schumacher vezet, mögötte Villeneuve.
Tudtuk, hogy Jacques autója gyorsabb.
A kérdés csak az volt, hogy Villeneuve és csapata
előnyükre tudják-e fordítani a stratégiát és a sebességet Michael legyőzéséhez.
Michael Schumacher és Jacques Villeneuve között
alig több mint egy másodperc a különbség.
Probléma lehet a váltóval, ugyanis Villeneuve már nagyon közel van!
Megelőzi! Igen!
Michael úgy emlékezett, hogy Jacques Villeneuve ment neki.
Nem játszotta meg magát.
Szerinte tényleg ez történt.
Mi történhetett vele a másodperc töredéke alatt?
Ki tudja? Részéről ez egyáltalán nem volt tudatos vagy szándékos.
Egyszerűen csak megtörtént, és ő meg volt győződve az ellenkezőjéről.
De nem akart meggyőzni minket, hogy nem hibázott.
Michael számára pszichológiai szempontból ez nagyon nehéz pillanat volt.
Ő vezetett. Tíz kör volt vissza,
és 1997-ben világbajnok lehetett volna a Ferrarinál eltöltött második szezonban.
Michael a bokszban meg volt győződve róla, hogy Jacques ment neki.
Amikor megmutattuk neki a videót, rájött, hogy nem ez a helyzet.
Ő ment neki Jacques Villeneuve-nek.
Ez egy olyan pillanat volt,
amely kétszer-háromszor fordult elő Michael karrierje során,
amikor is az elkötelezettség, a versenyszellem és az eltökéltség
túlment egy bizonyos határon.
Nehéz megítélnünk ezt a helyzetet,
de szerintem aznap Michael átlépett egy határt.
Gyakran túlment a határon, akkor is, amikor erre semmi szükség nem volt.
Sosem volt neki elég. Az időmérők eredménye, a pole pozíció,
egy futamgyőzelem, ami előre borítékolható volt,
vagy ha épp meg kellett küzdenie az egyik versenytársával.
Mindig, minden helyzetben magabiztos volt…
EGYKORI FORMULA–1-ES PILÓTA
és helyesen akart cselekedni. Paranoiásan hajszolta a tökéletességet,
mindig többet akart, hogy önmagának bizonyítson.
Mert végső soron, sok esetben saját magával versenyzett.
Saját maga ellen küzdött.
Arra gondolt: „Mindent megtettem ma, vagy többre lenne szükség?
Hogyan nyomhatom le a többieket?
Mit kell tennem, hogy továbbra is én legyek a legjobb?”
SCHUMI, EZ ŐRÜLTSÉG!
VILLENEUVE AZ IGAZI BAJNOK
„NE HIBÁZTASSANAK, ÚJRA MEGTENNÉM”
SCHUMI MOSOLYA MÁR NEM A RÉGI
Azt hiszem, akik hozzászoktak, hogy ők irányítanak,
nagyon nehezen látják be,
hogy talán hibát vétettek.
Ez nem volt a karaktere része.
Michael horoszkópja Bak.
A Bak jegyében született.
Egy Bak sosem kér bocsánatot,
nem tud bocsánatot kérni, és sosem hibázik.
A „hiba” szó nem szerepel a szótárukban. Mert náluk nincs hiba.
SLOUGH, ANGLIA 1997. NOVEMBER 11.
FEGYELMI TÁRGYALÁS FIA
Jó reggelt! Hogy van, Michael?
Michael? Mr. Schumacher!
Michael!
A korábbi versenyek után a sajtó mindig az egekig magasztalt,
majd az után a hétvége után
a földbe döngölt.
Nyilvánvalóan
ugyanolyan ember vagyok, mint bárki más.
És velem is megtörténhet bármi, mint akárki mással.
Megtörtént az, amit akkor nem akartam beismerni.
Most már nincs más hátra, mint beismerni. Tudom, mit tettem.
A fegyelmi bizottság kivizsgálta az esetet,
és kizárta őt az 1997-es bajnokságból.
Ez elég nagy dolog volt. Azelőtt nem volt erre példa
ebben a sportágban.
Kommentálná az ügyet?
Nem nyilatkozom.
TRYSIL, NORVÉGIA 1997. DECEMBER
Egy faházban szálltunk meg.
Sokat játszottunk,
lazítani akart egy kicsit.
Csodálatos időtöltés volt a barátainkkal.
Volt, hogy 30 ember is volt ott, és nagyon jól éreztük magunkat.
Mindenkit magunkkal vittünk. A mamát, a papát, a nagynénijét.
Tele volt a gép. Nagyon élveztük.
Nagyon élvezte, hogy ott lehetünk. Hat hetet töltöttünk ott.
Nem sok szó esett a Formula–1-ről, vagy bármi másról,
ami a munkájával lett volna kapcsolatos.
Csak jól éreztük magunkat.
Ebben az időszakban Michael edzett valamennyit, de nem sokat.
Amikor újra elkezdődött az autótesztelés, azt mondta:
„Kíváncsi vagyok, meg tudom-e csinálni, elég gyors vagyok-e még.”
Michael ilyen értelemben mindig is bizonytalan volt. „Most is menni fog?”
FERRARI TESZTPÁLYA, OLASZORSZÁG AZ 1998-AS SZEZON ELŐTT
Nagyon fontos volt Michael számára, hogy a csapatban soha senki ne vegye észre
az aggodalmait, amikor fogcsikorgatva küzdött valamivel,
és netán kétségei voltak, vagy úrrá lett rajta a kétségbeesés.
Rendkívül jól titkolta mindezt.
Kifelé azt mutatta, amikor a garázsba ment,
vagy bárhová, ahol mások láthatták, hogy mindig energikus és dinamikus.
Már a versenyzői karrierje kezdetén felismerte,
hogy a sikerért meg kell dolgozni.
Ez lett a mantrája.
A végletekig elkötelezett volt.
Mint egy háborúban.
Ha nem adsz bele mindent, nem győzhetsz.
Ez Michael Schumacher filozófiája.
Az autó minden részének tökéletesnek kellett lennie.
A legapróbb részletekig odafigyelt mindenre,
és megkövetelte, hogy mi is így járjunk el.
Az emberekhez is így állt, hihetetlen érzéke volt a részletekhez.
Sokat mosolygott, mindent megköszönt, udvariasan kért,
akkor is, ha nagy volt a feszültség.
Mindannyiunknak megadta ezt a részletekbe menő figyelmet.
Fontos volt neki az autó és a csapat is. Mindenki fontos volt.
Akkoriban Michael odaadása páratlan volt.
Egy autóversenyző óriási hatással lehet a csapatára, motiválhatja őket.
Michael ismerte a csapatát.
Tudta a nevüket, volt, hogy a nejeik nevét is.
Focizott velük. Igazán motiváló volt.
Az emberek hatalmas erőbedobással
támogatták Michaelt, hogy sikeres legyen.
Ha eléred, hogy lelkesedjenek a sikeredért,
akkor mindent meg fognak tenni érted, méghozzá örömmel.
Azt hiszem, ez a kulcs.
Még az is, aki a tésztát főzte, boldog volt, amikor Michael odajött,
mert mindig kifejezte a háláját. „A te tésztád a legjobb!”
Sokszor mondogatta: „Pasta aglio e olio! Ez az!”
Imádta.
A szakács is a csapat fontos része volt.
Ez egy nagy család volt, ahol biztonságban érezhettük magunkat.
Azt hiszem, a szerelőim és a mérnökeim pontosan tudják, milyen vagyok.
Teljesen megbíznak bennem. És ez az érzés kölcsönös.
Amikor egész nap a pályán vagyok,
végig azon gondolkozom, mit változtathatnék az autón,
hogy gyorsabb legyen.
Fellocsolták a pályát az esőgumik tesztelésére.
Az átmeneti gumikat is kipróbálták. Mindent leteszteltek,
és sokszor sötétedésig maradtak.
Hihetetlen, mennyi munkaórát áldozott
az autó fejlesztésére és tesztelésére
a Nagydíj színfalai mögött.
Reggel nyolckor kezdtük a tesztelést,
és volt, hogy csak este nyolckor végeztünk.
Magasra tette a lécet magával szemben.
Mindent megtett a kiváló eredmények érdekében
akkor is, ha az autók közel sem voltak olyan jók,
mint a többi versenyzőé.
A McLaren fényévekkel jobb volt,
és ezt a lemaradást esélytelen volt behozni.
Ez nagyon bántotta.
Mást is bántott volna.
Miközben Schumacher a Ferrari fejlesztésén dolgozott a csapatával,
és az autó egyre versenyképesebb lett,
új rivális tűnt fel a színen.
A legújabb Repülő Finn, Mika Häkkinen.
Häkkinen az első tesztkörtől kezdve tudta,
hogy borzasztó erős fegyver van a kezében.
A McLaren abban az évben olyan volt, akár egy rakéta.
A Ferrarinak nagyon keményen kellett küzdenie,
hogy versenyre tudjon kelni ezzel.
Mika Häkkinen vezet. Hol van Michael Schumacher?
…rendesen felveri előtte a vizet.
Mika Häkkinen előtt jók a látási viszonyok.
Mika Häkkinen az elejétől fogva megnehezíti a dolgát.
Az egész év Häkkinen és Schumacher párharcáról szólt.
Häkkinen hibákat vétett. Schumacher több futamon is remekelt.
A világbajnoki cím elérhető közelségbe került.
Michael rettenthetetlen volt.
Nála a győzelemhez vezető út az, hogy nem fél semmitől.
Sosem merült fel benne az: „Bajom eshet, vagy akár másnak is.”
Egyszer odamentem beszélni vele.
Mondtam neki, hogy ne csinálja ezt.
„Nem csinálhatod ezt, ha ilyen gyorsan száguldunk,
300 kilométer per órával, és én még rá is gyorsítok.
Nem blokkolhatsz.”
De ő csak megvonta a vállát, és azt mondta:
„Mika, a versenyzés ilyen.”
Jól szórakoztunk, és tiszteltük a másikat a sikereiért.
Kölcsönösen. És megvolt a saját életünk.
De a pályán egymás ellen versenyeztünk.
Így nehéz barátnak lenni.
Szerintem két oldala van.
Ott van Michael, az autóversenyző.
FORMULA–1-ES PILÓTA, MCLAREN-MERCEDES
A rendíthetetlen, gyors, határozott, kemény pilóta.
És persze ott van a magánember, a családos ember is.
Sok társasági esten voltam vele, együtt iszogattunk,
szivarozott, és teljesen más ember volt.
Mert az este nem a versenyről szólt.
Csak egy jó buli volt, egy kellemes közös pillanat.
A bulikra mindig ő érkezett elsőként, és ő távozott utolsóként.
Imádta.
Annyit nevettünk, olyan jól szórakoztunk!
A gyerekek is így emlékeznek rá, hogy mindig jól mulattunk.
Például Michael imádta az embereket medencébe dobni.
Mindig a medencében végeztük.
Michael mindig ezzel szórakozott.
Még az esküvőnkön is így jártak néhányan.
Nem tudott énekelni.
Ez volt az egyik, ami nem ment neki olyan jól.
De a „My Way” című dalt mindig elénekelte, mert annak tudta a szövegét.
Nagyon vicces volt.
De nagyon sok időt töltött teljesen egyedül.
Senki sem állt közel hozzá.
Szerintem nagyon nehéz volt közel kerülni Michaelhez.
Nem volt könnyű.
Olyan volt, mint aki falakat emelt maga köré.
Michael nagyon gyanakvó.
Mindig is az volt, a kezdetektől fogva.
Csak akkor nyílik meg teljesen,
ha már biztosra tudja, ismeri az illetőt, és megbízhat benne.
Ez nem csak velem volt így az elején, mert így volt,
hanem a barátaival is.
De mindig is nagyon nehezen bízott meg az emberekben.
Ezt tudni kell róla.
De ha megnyílik, akkor száz százalékban megnyílik.
SPA, BELGIUM 1998. AUGUSZTUS 30.
Az egyéni bajnokságban
Mika Häkkinen vezet hét ponttal Michael Schumacher előtt.
A finn indul az első rajtkockáról,
csapattársa, David Coulthard a másodikról,
így az első rajtkockákat a McLaren tudhatja magáénak.
Mika Häkkinen pole pozícióból indul…
SCHUMACHER HARMADIK SZEZONJA A FERRARINÁL
már kilencedik alkalommal az idei 13 futamból. Kigyúlnak a lámpák.
Rajt!
Häkkinen most is elhúz.
Irvine balról közelíti meg.
Damon Hill kiválóan rajtolt, és már vezet is! Vezet!
Damon Hill mindenkit megelőz La Source-ban.
Schumacher kívül halad, és nekimegy Häkkinennek.
Schumacher eltalálta Häkkinent!
Mivel Häkkinen már a futam elején kiesett,
Schumachernek lehetősége nyílt kihasználni a helyzetet,
és megszerezni a tíz pontot, míg Häkkinen pont nélkül távozott.
Ez kulcsfontosságú volt a bajnoki címért folytatott,
nyilvánvalóan hosszú és szoros csatában.
Ha Michael Schumacher tartani tudja pozícióját,
három ponttal át fogja venni a vezetést a pontversenyben.
A pálya csupa víz.
A hatalmas gumiabroncsok felverik a vizet,
csak a vízfüggönyt látni. És ha valaki mögött mész,
nem látod előtted az autót és az út szélét sem.
Semmit sem lehet látni.
Michael volt az élen, jelentős előnnyel.
Azt mondta a csapatom a rádión: „Az első le fog körözni.”
De az esőben nem lehet tisztán látni.
Vannak visszapillantók, de esőben nem tudhatod,
hol van a másik autó.
Szóval vártam, hogy megelőzzön,
ahogy a Blanchimont felé haladtunk,
ami egy éles balkanyar.
És itt van Coulthard és a cudar körülmények.
Te jó ég! Michael Schumacher nekimegy David Coulthardnak,
és ezzel számára véget ér a Belga Nagydíj!
Talán körültekintőbben
kellett volna előznie.
Mondjuk úgy, hogy Michael volt a baleset elszenvedője.
A pálya első felén Coulthard könnyen félrehúzódhatott volna,
hogy elengedje Michaelt,
de nem tette, és ezzel megnehezítette Michael dolgát.
Szerintem David levette a lábát a gázról.
Vizes pályán ez nem szokás,
amikor a versenyzők nem látnak semmit.
Nem szokás. Michael ezért ütközött neki.
…a világbajnoki pontversenyben.
Vajon mire készül?
Ingerülten indul meg a bokszutcából. Nézzék!
Azt mondja: „Megyek a versenyfelügyelőhöz.”
Coulthardot keresi.
Beszélni akar Coultharddal.
Tudtam, hogy dühös. A nyaka vörös volt.
A szeme villámokat szórt. A csapataink persze közénk álltak.
Meg akarsz ölni, basszus?
Bernie Ecclestone buszában ültünk össze, hogy tisztázzuk.
Azt mondtam neki: „Vállalom, hogy miattam is történt,
de neked is vállalnod kell érte némi felelősséget.”
Erre ő: „Én nem így látom.”
Azt mondtam: „Michael, mégiscsak te jöttél belém!
Nem én tolattam beléd.”
Volt, hogy azzal nyugtattam:
„Mindenkivel előfordul, hogy hibázik.”
Ezen kicsit elgondolkodott, majd így szólt: „Velem nem.”
Az elvárások egyre nagyobbak voltak, és a csalódás is egyre csak fokozódott.
SCHUMI AZ EGYETLEN KIRÁLY
Az emberek azt gondolták:
„Michaellel a Ferrari biztosan nyerni fog.”
SCHUMI ÖRÖKKÉ
MICHAEL SCHUMACHER AZ ISTEN
Tehát '96-ban csatlakozott,
aztán eljött '97, '98, '99.
És egy ponton túl azon tűnődtünk, vajon Michael-e az igazi,
vagy olyasvalaki kellene, mint Häkkinen?
SILVERSTONE, NAGY-BRITANNIA 1999. JÚLIUS 11.
Mika Häkkinen fantasztikus formában van.
SCHUMACHER NEGYEDIK SZEZONJA A FERRARINÁL
Ma reggel volt az időmérő edzés, és Mika Häkkinen volt
messze a leggyorsabb és legmagabiztosabb.
Michael Schumacher a ma reggeli bemelegítésen
hét tizedmásodperccel volt lassabb
Mika Häkkinennél. Ő tehát a második leggyorsabb.
A Silverstone-i futam
azonnal indul!
Rajt!
Az első kerék összetörte a pilótafülkét,
és valahogy beleragadt az autóba.
Nem tudtam kiszállni. Próbáltam kihúzni a lábam,
de beszorult.
És ahogy ott feküdtem, észrevettem, hogy kezdek megnyugodni.
Aztán hirtelen azt éreztem, hogy egyre lassabb a szívverésem,
kezd elhalványulni, majd teljesen leáll.
Azt gondoltam magamban: „Ilyen lehet,
amikor az ember elindul a menny felé.”
Emlékszem, akkor otthon voltam.
A fehér leplek mögül intett, így jelezve mindannyiunknak,
hogy rendben van.
Ekkor persze rögtön arra gondoltam: „Jézusom!”
De összességében
mindig biztonságban, problémamentesen tudta le a versenyeit.
Ezért biztos voltam benne, hogy vannak őrangyalai,
akik mindig vigyáznak rá.
Nem tudom, hogy ez egyfajta védőfal,
amit magunk köré építünk,
vagy talán amolyan naivitás.
Nem tudom.
De soha életemben fel sem merült bennem annak a lehetősége,
hogy bármi történhet Michaellel.
Az 1999-es szezon végére négy szezon volt mögöttük.
Megnyertek néhány futamot, versenyképessé váltak,
de még több türelemre volt szükség.
Az embereket elfogta a kétkedés.
Sikerülni fog valaha Michael Schumachernek és a Ferrarinak?
Biztos volt benne, hogy győzedelmeskedni fog,
hogy bajnoknak született.
Tudtuk, hogy közel vagyunk a győzelemhez,
de még nem nyertük meg a bajnokságot. Ilyen helyzetben
mindig felmerülnek kételyek.
Ami engem illet, erről nincs véleményem,
és ez így természetes.
A 2000-es szezon első felében nem a terv szerint alakultak a dolgok.
A szezon felénél hirtelen azzal szembesültünk,
hogy innen már nagyon nehéz lesz nyerni. Nem hittük, hogy nyerhetünk.
Emiatt megkérdőjeleztük a csapat szakértelmét,
így Michaelét is.
Minden egyes futamot meg kellett nyernünk.
Enélkül esélyünk sem volt a világbajnoki címre.
MONZA, OLASZORSZÁG 2000. SZEPTEMBER 10.
A döntő pillanatok.
Schumacher vezet, Häkkinen a második.
SCHUMACHER ÖTÖDIK SZEZONJA A FERRARINÁL
Michael Schumacher a visszapillantóban
ellenőrzi, ott van-e mögötte Häkkinen.
Michael Schumacher nyeri az Olasz Nagydíjat,
és ezzel felzárkózik a pontversenyben Mika Häkkinen mögött.
Ez a 41. futamgyőzelmed, ami eddig csak Ayrton Sennának sikerült.
Sokat jelent neked ez a rekord?
Igen. Ez nagyon sokat jelent nekem.
SAJTÓTÁJÉKOZTATÓ MONZA, 2000. SZEPTEMBER 10.
Elnézést!
Köszönöm, Michael!
Mika, az előző két futamon Michael nagyvonalúan felvállalta,
hogy a tiéd volt a leggyorsabb autó, a McLaren.
Hogy látod, ma a Ferrari volt a gyorsabb?
Tarthatnánk szünetet?
SUZUKA, JAPÁN 2000. OKTÓBER 8.
A feszültség már-már elviselhetetlen.
Még a tenyerem is elkezdett izzadni.
Rendkívül izgalmas és szoros versenyre számíthatunk ma,
az elejétől a végéig.
A suzukai a negyedik alkalom számára,
amikor az utolsó futam dönti el, övé lesz-e a világbajnoki cím.
Bizonyára ez volt Schumacher Formula–1-es karrierjének legfontosabb futama.
A Ferrari tudta, Häkkinen rendkívül gyors.
A sebességet nézve ő volt az ász. Nem bonyolította túl.
Egyszerűen csak hihetetlenül gyors volt.
Mintha meditált volna, lehajtotta a fejét, becsukta a szemét,
és végiggondolta az előtte álló futamot.
Michael Schumachernek meg kell szereznie a bajnoki címet
maga miatt és a Ferrariért.
Ezzel szemben Häkkinen szerintem teljesen nyugodt.
Elveszítettük az utolsó futamot 1997-ben, 1998-ban és 1999-ben is.
Ez benne volt a pakliban 2000-ben is.
És elkezdődik!
Kigyúlnak a lámpák a Japán Nagydíjon.
Rajt! Michael Schumacher azonnal bevág
Häkkinen elé, aki így a falhoz kényszerül.
De Häkkinennek így is sikerül!
Az élre tör, ahogyan tavaly és tavalyelőtt is.
Ez rossz hír Michael Schumachernek.
Az első helyen álló Häkkinen
először áll ki a bokszba, a 22. kör végén.
Természetesen Michael Schumacher vezet.
Tudja, hogy ebben a körben oda kell tennie magát.
Michael a bokszutcában. James, ott vagy?
Igen, Martin. Annyit sikerült megtudnom,
hogy Häkkinen üzemanyaga 13 körre lesz elég.
7,4 másodperc. Schumachernek egy kicsivel több üzemanyaga van.
Ezt nézzék! Mika Häkkinen érkezik jobbról.
És Schumacher elé fog kerülni.
Marad az eddigi felállás.
Újra a McLaren szerelőié a terep a második kiállásnál.
Häkkinen vezetett.
Már jó ideje ő volt az élen.
Az volt a taktikánk, hogy kivárunk a kiállásokkal,
aztán végignéztem a pályán, majd láttam, hogy Mika elindul kifelé.
Häkkinen, 7,4 másodperc.
A következő két kör döntő lehet a Japán Nagydíj végkimenetelét illetően.
Újabb kiállás a bokszba. James!
Igen. Fél másodperc előnyt szerzett ebben a körben.
Häkkinen 26,8 másodperccel vezetett.
Vigyázz, Michael! Ahogy kimész, ott lesz!
Közvetítek neked. Jól állunk.
Nagyon jól állunk, Michael! Szép! Ez fantasztikus!
Csak maradj a pályán!
Michael Schumacher visszatért a pályára,
és megelőzte Mika Häkkinent.
A tömeg éljenzésben tör ki, hiszen Japánban is imádják a Ferrarit,
csak úgy, mint a legtöbb országban.
El tudják hinni?
Kijönnek a Ferrari szerelői,
hogy üdvözöljék legnagyobb hősüket, Michael Schumachert.
Michael, élő adásban vagy. Mondd el, mit érzel most!
Basszus!
Fantasztikus vagy, Ross!
És a többiek is.
Úristen!
Basszus! Sikerült!
Köszönöm! Óriási csók jár Corinnának!
Ez aztán a kitörő öröm! Nézzék!
Michael!
Amikor 2000-ben végül megszerezte a bajnoki címet,
a rá nehezedő borzasztó nyomás egy pillanat alatt elillant.
Így már nem érezte, hogy bárkinek is tartozik.
A Ferrari lett a világbajnok,
amire már több mint 20 éve vártak.
Innentől már minden csak ráadás volt.
Ezután szabadon szárnyalt a pályákon.
Szívvel-lélekkel, szenvedélyesen versenyzett.
Megnyugvással telve, és annak szellemében,
hogy azt csinálja, amit imád, és már az elvárások sem kötik gúzsba.
Ismét szintet lépett.
Nagyon izgalmas volt nézni, ahogy Michael őrült sebességgel haladt.
Ez a stílus
száz százalékos koncentrációt és száz százalékos elköteleződést kívánt.
Ha 240 kilométer per órás sebességgel hajtasz
egy kanyarba, mert tudod, hogy képes vagy rá,
és biztonságos lesz a manőver, ahhoz különleges tehetség kell.
Michaelnek ez megadatott,
az őrült sebesség neki természetes volt.
És ami még különlegesebbé tette, hogy élt a tehetségével.
Mindent megtett azért,
hogy kiaknázza az istenadta tehetségét.
Michael nem ismerte a félelmet, és ezt mindenki tudta.
Sosem tudták biztosan, képesek-e vele felvenni a versenyt.
Michael nem gondolkozott sokat, mert ismerte a határait,
míg a többiek azt gondolták: „Ez kicsit kockázatos.” Így visszakoztak.
Michael sosem hátrált meg.
Profi volt, de azt is megmutatta nekünk, hogy nagy szíve van.
Karizmatikus vezető volt,
ami nagy ajándék volt nekünk.
Ő ezzel járult hozzá a Formula–1-hez.
Michael Schumacher megszerzi a hetedik Formula–1-es világbajnoki címét!
Rendkívül eseménydús futamnak lehettünk szemtanúi.
Ezzel történelmet írt!
Ő a bálványom, amióta először ültem gokartba.
Nagy hatással volt rám.
Michael Schumacher, az autóversenyző egy hős,
ő inspirált a versenyzésre és a győzni akarásra.
Lenyűgöz ez a sportág,
és vannak más kivételes versenyzők is, de hozzá fogható nincs.
Gyönyörű volt a kivitelezés. Zseniális volt.
Ami rajta és a csapaton is múlott.
Hihetetlenül nehéz évről évre folyamatosan nyerni,
ami abból is látszik, milyen ritkán történik meg.
Amit Schumacher és a csapata elért
a 2000 és 2004 közötti időszakban,
hogy nem hagyták előnyhöz jutni a többieket,
egy percre sem engedték felcsillanni a reményt,
hihetetlen volt.
Érinthetetlenné vált.
Az emberek a domináns időszakokat
a sportág fénykorának tekintik.
A bajnoki cím megszerzése öt egymást követő évben pont ilyen volt.
Erre mindig emlékezni fognak.
Amikor vele mentünk a versenyekre,
láttuk azt a felhajtást,
hogy mennyi ember csodálta,
és ezt fantasztikus volt átélni.
Azt gondoltam magamban:
„Igen, ő az én apukám, és úgy örülök neki, hogy ő az!”
Mindig is borzasztóan felnéztem az apámra.
Tiszteletet parancsoló volt a fellépése.
Amikor belépett valahova, mindenki elhallgatott.
Én így emlékszem rá.
És olyankor én is ugyanúgy elhallgattam.
A hősöm egyszerűen besétált közénk.
Amikor rá gondolok vagy rá nézek, azt mondom: „Én is ilyen akarok lenni.”
Olyan erős és végtelenül nyugodt, mint ő.
Úgy döntöttünk, hogy az idei év végén…
MONZA, OLASZORSZÁG 2006. SZEPTEMBER 10.
visszavonulok a versenyzéstől.
Köszönöm a családomnak,
hogy végig támogatták
a karrieremet!
Enélkül az erős háttér nélkül
túlélni ebben az üzletben, és jól teljesíteni a sportágban
nem lett volna lehetséges, és ezért örökké hálás leszek.
Egyszerűen azért vonultam vissza,
mert már nem volt meg hozzá a szenvedély és a motiváció.
Elfáradtam.
Talált magának elfoglaltságot.
Nem csak üldögélt a kanapén.
Ide ment, oda ment,
ezt csinálta, aztán valami mást, szóval mindig csinált valamit.
Michael nyughatatlan volt.
Például ha szép volt az idő,
azt mondta: „Ejtőernyőzzünk!” És abból nem egy, hanem 24 ugrás lett.
Miután visszavonult, feltette magának a kérdést: „És most mihez kezdjek?”
Engem is kérdezett: „Mit csináljak?” Azt mondtam neki: „Rallyzhatnánk.
Nem vagyok túl jó térképolvasásban, de próbáljuk meg.” Erre ő: „Csak azt ne!”
STUTTGART, NÉMETORSZÁG 2010. JANUÁR 25.
Michael visszatérése
szerintem a személyes vágyáról és a kiteljesedésről szólt.
Már nem volt mit bizonyítania.
Biztosan azt érezte, a kormány mögött a helye,
és versenyeznie kell, ezért csatlakozott a Mercedes csapatához.
Ezzel új korszak kezdődött, ami egy másfajta megközelítést hozott.
Rájött, hogy új oldalról tapasztalhatja meg a Formula–1-et.
Az, hogy már nem a világbajnoki címért versenyzett,
izgalmas volt számára.
És egy bizonyos pontig nagyon élvezte.
Sosem értem el az ő szintjét, ami a vezetői teljesítményét illeti.
De azt pontosan tudom, hogy a karrierem vége felé,
az utolsó szezonomban, 37 évesen
a helyzetekről, amik netán adódtak, nagyon gyorsan lemaradtam.
Azt hiszem, egyszerűen kiöregedünk. Ez az élet rendje.
Gyakran maradtunk ott külföldön a versenyek között,
mert nem lett volna értelme hazarepülni.
Sokszor mondta: „Mit csinálok én itt? Hiányzik Corinna és a gyerekek.
Miért vagyok tőlük távol?
Rájöttem, hogy már nem erre vágyom. Mindez már nem olyan fontos, mint régen.
A családom fontosabb ennél.”
MÉRIBEL, FRANCIAORSZÁG
Michael Schumacher, a Formula–1 történetének
legsikeresebb pilótája kórházba került.
2013. DECEMBER 29.
Michael Schumacher állapota kritikus.
Nem sokkal a Méribelben történtek előtt azt mondta: „A hó nem a legjobb.
Mehetnénk inkább Dubajba ejtőernyőzni.”
A sors kiszámíthatatlan.
De addig mindig kegyes volt Michaelhez.
Ezúttal azonban egy sajnálatos szerencsétlenség áldozata lett.
2013. december 29-én
Michael és családjának élete fenekestül felfordult.
A családjuk egyik pillanatról a másikra teljesen megváltozott.
Egy apa, egy igazi vezéregyéniség,
egy fantasztikus személyiség
akinek az élete egy pillanat alatt szertefoszlott.
Sosem vontam kérdőre…
Istent, hogy ez miért történt.
Egyszerűen balszerencse volt,
a lehető legnagyobb, ami egy embert érhet.
Mindig szörnyű, ha valaki azt mondja:
„Miért épp Michaellel történt ez? Miért épp velünk?”
De ha úgy nézzük, másokkal miért történik annyi rossz dolog?
Persze, minden nap hiányzik Michael.
És nem csak nekem.
A gyerekeknek, a családnak,
az apjának. Mindenkinek, aki körülötte van.
Mindenkinek hiányzik Michael,
de Michael itt van velünk.
Másmilyen,
de itt van, és úgy gondolom, ez erőt ad nekünk.
Együtt vagyunk.
Együtt élünk itthon.
Tart a terápia.
Mindent megteszünk, hogy Michael jobban legyen,
hogy tényleg jól legyen.
Hogy azt érezze, a családunk fontos része, összetartozunk.
Bármi történjék is, mindent megteszek érte.
Mind ezt tesszük.
Ha visszagondolok,
a képeken, amik eszembe jutnak,
négyen vagyunk, és jól szórakozunk.
Például az,
amikor egy réten gokartoztunk.
Vagy amikor elmentünk
megnézni a pónikat, amikor lovaskocsiztunk.
Rengeteg olyan pillanatot őrzök,
ami az örömről szól.
Az volt a legjobb, amikor hazajött.
Olyan jó volt,
hogy órákig csak velünk foglalkozott, miután hazaért!
Pedig biztos nagyon fáradt volt.
De ezt észre sem lehetett venni.
Annyira örültünk, hogy itthon volt!
Igen.
Természetesen a baleset óta ezek az élmények,
ezek a pillanatok,
amiket úgy hiszem, mások is átélnek a szüleikkel,
többé nincsenek, illetve csak nagyon kevés van belőlük.
Ezt kicsit
igazságtalannak érzem.
Azt hiszem, apával a kapcsolatunk
most másmilyen lenne, különösen jól megértenénk egymást.
Egyszerűen azért, mert lenne egy közös nyelvünk,
az autósport világa.
Amiről sokkal többet tudnánk beszélni.
Ez az, ami a legtöbbször eszembe jut.
Sokszor gondolok arra,
milyen szuper lenne.
Mindent feladnék azért, ha ez megvalósulhatna.
Így van.
Próbáljuk úgy folytatni egy családként,
ahogy Michael szerette volna, és amire most is vágyik.
Éljük tovább az életünket.
„A magánélet magánélet.” Mindig ezt mondta.
Egyszerűen csak fontosnak tartom, hogy tovább élhesse
és élvezhesse a magánéletét,
amennyire ez csak lehetséges.
Michael mindig is védelmezett minket. Most mi védelmezzük őt.
NÉLKÜLÜK EZ A FILM NEM JÖHETETT VOLNA LÉTRE.
A feliratot fordította: Krizák Klaudia